
Tisztelt Képviselő-testület!
Borzavár Községi Önkormányzat Képviselő-testülete (továbbiakban: Képviselő-testület) a 23/2019. (II.27.) határozatával döntött arról, hogy Borzavár Község helyi építési szabályzatáról és szabályozási tervéről szóló 10/2005.(06.01.) önkormányzati rendeletének a mezőgazdasági major építési övezetet érintő szabályozás módosításáról a tulajdonos kérelmére és költségviselése mellett. 
A településrendezési eljárást a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) kormányrendelet (továbbiakban: Korm.r.) 32. § (4) bekezdésben foglaltaknak megfelelően az egyszerűsített véleményezés szabályai szerint folytattuk le. 

A Képviselő-testület a településfejlesztéssel, településrendezéssel  és településkép-érvényesítéssel összefüggő partnerségi egyeztetés helyi szabályairól szóló 6/2018. (VI.18.) önkormányzati rendeletében nevezett partnerek értesítést kaptak, az egyeztetési dokumentáció társadalmasítása megtörtént, 2019. május 13-án lakossági fórumot tartottunk. A partnerségi véleményezés során vélemény nem érkezett. 
A Korm.r. 41. § (2) bekezdésben foglaltaknak megfelelően, a 9. melléklet szerinti államigazgatási szervek a megkeresést megkapták. A véleményezési szakaszt lezárását kizáró vélemény nem érkezett. A főépítész által tett észrevétel elfogadását javasolom, mely a rendelet-tervezet bevezető részéből kéri törölni a Miniszterelnökséget, mivel álláspontja szerint nem vesz részt az eljárásban.  
A Korm.r. 34. § (2) bekezdés alapján azt az érdekeltet, aki az eljárás során az eljárási szabályokban meghatározott határidőn belül nem adott - államigazgatási szerv esetében jogszabályon alapuló - véleményt, az adott eljárási szakaszban kifogást nem emelő véleményezőnek kell tekinteni.
A Korm. r. 39. § (2) bekezdésben foglaltak szerint a véleményezést követően a beérkezett véleményeket - egyeztetés esetén a jegyzőkönyvet is - ismertetni kell a képviselő-testülettel, amelyek elfogadásáról vagy el nem fogadásáról a képviselő-testület dönt. A vélemény, észrevétel el nem fogadása esetén a döntést indokolnia kell. Esetünkben az észrevétel elfogadható, a dokumentáción tartalmi változás nélkül átvezethető. 

A környezeti hatásvizsgálat szükségességéről az egyes tervek, illetve programok környezeti vizsgálatáról szóló 2/2005 (I.11.) kormányrendelet 3. §- ban foglaltak alapján a tervek kidolgozásáért felelős szervezet dönt.  A beérkezett vélemények ismeretében megállapítható, hogy a településrendezési eszközök módosításának nincsenek olyan környezeti hatásai, amelyek a 2/2005 (I.11.) kormányrendelet szerinti környezeti értékelés készítését és környezeti vizsgálat lefolytatását szükségessé tennék.
A Korm. r. 39. § (3) bekezdésben foglaltak szerint a véleményezési szakasz lezárul a (2) bekezdés szerinti döntés dokumentálásával és közzétételével.

A Korm. r. 40. § (1) bekezdésben foglaltak szerint a polgármester, a véleményezési szakasz lezárását követően a településrendezési eszköz tervezetét, az egyéb véleményezés során keletkezett dokumentumokkal együtt megküldi végső szakmai véleményezésre az állami főépítésznek.

Borzavár, 2019. május 27.


Dócziné Belecz Ágnes 



polgármester
Borzavár Községi Önkormányzat Képviselő-testületének

…./2019. (…) határozata

1./
Borzavár Községi Önkormányzat Képviselő-testülete 

a) megállapítja, hogy Borzavár Község helyi építési szabályzatáról és szabályozási tervéről szóló 10/2005.(06.01.) önkormányzati rendeletének a mezőgazdasági major építési övezetet érintő módosításának véleményezési szakaszában minden államigazgatási szerv dokumentációt kapott és arra a véleményét az előterjesztés 1. mellékletében lévő összesítésben foglaltak szerint megküldte. A véleményt nem küldőket jogszabály szerint kifogást nem emelő véleményezőnek kell tekinteni.

b) a véleményezési szakaszban részt vett államigazgatási szervek jogszabályon alapuló véleményét elfogadja.

2./
Borzavár Községi Önkormányzat Képviselő-testülete 

megállapítja, hogy a 23/2019. (II.27.) határozatában nevesített partnerekkel Borzavár Községi Önkormányzat Képviselő-testületének a településfejlesztéssel, településrendezéssel  és településkép-érvényesítéssel összefüggő partnerségi egyeztetés helyi szabályairól szóló 6/2018. (VI.18.) önkormányzati rendeletében foglaltak szerinti partnerségi egyeztetés megtörtént.

3./
Borzavár Községi Önkormányzat Képviselő Testülete az 1./ és 2./ pontban foglaltak alapján az eljárás véleményezési szakaszát lezárja. Megbízza a polgármestert, hogy e döntést tegye közzé, a vélemények másolatát, valamint az 1./ pontban foglaltak szerint korrigált dokumentációt az állami főépítészi hatáskörében eljáró Veszprém Megyei Kormányhivatalnak végső szakmai véleményezésre küldje meg.

4./
Borzavár Községi Önkormányzat Képviselő-testülete a véleményezési dokumentációra beérkezett vélemények ismeretében és az egyes tervek, illetve programok környezeti vizsgálatáról szóló 2/2005 (I.11.) kormányrendelet (továbbiakban: Kormányrendelet) 3. § figyelembe vételével úgy dönt, hogy a településrendezési eszközök módosításának nincsenek olyan környezeti hatásai, amelyek a Kormányrendelet szerinti környezeti értékelés készítését és környezeti vizsgálat lefolytatását szükségessé tennék

Felelős: Dócziné Belecz Ágnes polgármester

Határidő: 1./ pont esetében azonnal

 
 2./ pont esetében azonnal


 3./ pont esetében 8 nap


 4./ pont esetében azonnal
